Teplárne žiadajú zmenu kompenzácií, zásobovanie ľudí teplom má byť ohrozené
Vládny návrh na zmenu zákona o regulácii, o ktorom rokuje parlament v skrátenom konaní, je nebezpečný, tvrdí Slovenský zväz výrobcov tepla. "Hrozí núdzový stav v zásobovaní teplom pre obyvateľstvo, školy, škôlky a nemocnice, ak sa dodávatelia dostanú do situácie, že nebudú mať za čo nakúpiť plyn."
Vláda podľa teplární k návrhu nezaručuje kompenzačné mechanizmy, ktoré by zabránili spadnúť dodávateľom tepla do platobnej neschopnosti. Tá by mohla viesť k núdzovým stavom v zásobovaní teplom, upozornil zväz.
"Hrozí núdzový stav v zásobovaní teplom pre obyvateľstvo, školy, škôlky a nemocnice, ak sa dodávatelia dostanú do situácie, že nebudú mať za čo nakúpiť plyn. Táto novela je to isté, akoby vláda zastropovala cenu chleba na 30 centov, občan príde do obchodu a regály sú prázdne, lebo za 30 centov chlieb nikto neupečie. Toto sa môže stať v teple," priblížil predseda predstavenstva Stanislav Janiš.
Určenie limitu nárastu ceny tepla na rok 2023 nariadením vlády a povinnosť dodávateľov tepla uplatňovať takto určené ceny musia byť podľa zväzu podmienené minimálne schválením schémy pomoci a vyhlásením výzvy na predkladanie žiadostí v rámci dotačnej schémy. Tá by mala zabezpečiť kompenzáciu rozdielu medzi cenou schválenou úradom a cenou uplatnenou na základe nariadenia vlády.
"Zákon uvádza len vágne formulácie, že dotáciu možno poskytnúť, teda v podstate, keď ju neposkytne, nič neporuší. V návrhu nie je žiadna previazanosť medzi zastropovaním cien a kompenzáciami a to je najväčšie nebezpečie, ktoré môže dostať spoločnosti na kolená," zdôraznil Janiš.
Nepripravenosť štátu na poskytnutie kompenzácií pri súčasnom zavedení povinnosti dodávateľov tepla uplatňovať znížené ceny môže regulovaným subjektom spôsobiť v krátkom čase hospodárske problémy až platobnú neschopnosť s vplyvom na bezpečnosť dodávok tepla.
Dnes treba vedieť
"V roku 440 stála Západorímska ríša na okraji priepasti, ľudia veľmi dobre vedeli, že ich pokojný život sa skončil, a už tušili, že ríša umiera," píše Juraj Poláček v druhej časti o páde Rímskej ríše.
Rusko musia opustiť stovky nemeckých štátnych zamestnancov a učiteľov
Ide o odvetné opatrenie v reakcii na rozhodnutie Berlína vyhostiť niekoľkých ruských diplomatov.
Nositeľ Nobelovej ceny za mier Henry Kissinger má dnes sto rokov
Aj v súčasnosti si zachováva vplyv na politické dianie, jeho slovo má váhu a vyvoláva rešpekt.
Blízko stredovej línie v Taiwanskom prielive plávala čínska flotila
Stredová línia je neoficiálna, ale kedysi do značnej miery dodržiavaná hranica, ktorá vedie stredom Taiwanského prielivu.
Po zrážke s autom prišli o život dve deti
Polícia v súvislosti s touto tragickou nehodou začala trestné stíhanie pre trestný čin usmrtenia.
Česko
Súd priznal odškodné rodičom za "nechcené narodenie" postihnutej dcéry
Nepodarené prenatálne vyšetrenie postihnutie neodhalilo. Rodičia tvrdia, že by zvážili potrat, keby vedeli o Downovom syndróme.
Scholz potvrdil záväzok Nemecka brániť pobaltských spojencov NATO
Nemecký kancelár naznačil, že zlepšenie infraštruktúry čoskoro umožní Nemecku veľmi rýchlo nasadiť vojenské jednotky v Litve.
Vatikán odsudzuje eko-vandalizmus, vyzýva na ochranu kultúrneho dedičstva
Eko-vandalizmus využívajú rôzne skupiny v snahe upozorniť na potrebu aktívneho riešenia klimatickej krízy.
Muž počas letu otvoril v lietadle núdzový východ. Uviedol, že trpí stresom
Predstavitelia letiska uviedli, že nikto z pasažierov z lietadla nevypadol ani si neublížil.
Počasie: denná teplota dnes dosiahne 19 až 27 stupňov, bude malá, miestami zväčšená oblačnosť. Ojedinele sa môžu vyskytnúť prehánky alebo búrky. Fúkať bude prevažne severný vietor. (shmú)